Герб Нарвэгіі

**Герб Нарвэгіі** — адзін з найстарэйшых эўрапейскіх гербаў. Ён бярэ свой пачатак ад гербу каралеўскай сям’і. Сучасны варыянт афіцыйна дзейнічае з 20 траўня 1992 году.

## Гісторыя
Хаакан Стары выкарыстоўваў шчыт са львом. Раньнія зьвесткі аб яго колерах утрымоўваюцца ў Каралеўскай сазе, напісанай у 1220 годзе.

У 1280 кароль Эрык Магнусан дадаў карону і срэбную сякеру да выявы льва.

Дызайн гербу пасьлядоўна зьмяняўся на працягу доўгіх гадоў. У позьнім сярэднявеччы ручка сякеры паступова даўжэла, сякера стала падобная на алебарду. Ручка звычайна была выгнутая паводле формы шчыта або манэты. Афіцыйна алебарда была замененая сякерай указам караля ў 1844 годзе. У 1905 годзе выгляд гербу для караля і ўрада ізноў быў зьменены, вернуты сярэднявечны ўзор, з трохкутным шчытом і вэртыкальна пастаўленым львом. Адказным за гэту выяву быў мастак Эліф Пэтэрсан. Спрошчаны выгляд быў прадстаўлены ў 1937 і зьлёгку зьменены з дазволу караля 20 траўня 1992 году.

Шчыт заўсёды адлюстроўваюць увянчаны каралеўскай каронай. Аднак падчас Другой сусьветнай вайны Квісьлінг пастанавіў выкарыстоўваць герб без кароны як афіцыйны.

## Каралеўскі герб
На гербе каралеўскага дому леў выкарыстоўваецца з 1905 году. Вакол шчыта стужка ордэна Сьвятога Оляфа. Шчыт усталяваны на каралеўскі гарнастаевы плашч і ўвянчаны нарвэскай каралеўскай каронай.

## Галерэя

Haakon Magnussens segl-013.jpg|Герб Хаакана V Нарвэскага (правіл у 1299 - 1319 гг).
GelreNorge.jpg|Аб'яднаны герб Хаакана VI Нарвэскага як караля Швэцыі і Нарвэгіі, 1380 г, дасьпехі
Erik af Pommerns majestætssegl.png|Адна з пячатак Эрыка VII "з Памераніі", 1398. Герб Нарвэгіі ў цэнтры.
Christian den Førstes sekret 1457-1460.png|*Sigilum secretum* Крысьціяна I, 1457-1460. Герб Нарвэгіі ўнізе зьлева.
KongHans segl b-028.jpg|Пячатка Джона Дацкага (правіл 1481 – 1513). Герб Нарвэгіі ўверсе справа.
Christian 3 segl.jpg|Пячатка Крысьціяна III (правіл 1534 - 1559). Герб Нарвэгіі ўверсе справа.
Christian den Tredjes våben - Binck 1550.png|Герб Крысьціяна III на першай дацкай Бібліі, 1550.
Frederik den Andens våben - Jens Bircherod 1581.png|Герб Фрыдрыха II. Гравіроўка Ёнса Бірхэрода, 1581.
Johann der Junge.jpg|Герб Ёхана дэр Юнзе, герцага Сэндэльборгскага 1580, у капліцы Замка Сэнэрборг, Данія. 
Erik XIV af Sveriges pretentionsvåben.png|Эрык XIV (кароль Швэцыі) дадаў нарвэскі і дацкі гербы на швэдзкі дзяржаўны герб (дзьве ніжніх чвэрці). 
Frederik den Andens våben - Lauterbach 1592.png‎|Герб Фрыдэрыка II Дацкага, гравіроўка 1592 году.
Royal Arms of King Frederick IV of Denmark and Norway.svg|Герб Фрыдрыха IV Дацкага і Нарвэскага, з Доўгай Залі замка Расэнборг. Герб Нарвэгіі ўверсе справа.
Kristiansand komm.svg|Герб гораду Крысьціянсанд з двуххвостым нарвэскім львом пад хвояй. Намаляваны на пячатцы, уведзенай у 1643 г.
Løve1733.svg|Герб Нарвэгіі 1733 году
Våbenskjold - Adresseavisen 1767.png|Герб на першым выпуску *Адрэсэавісэн*, 1767, які паказвае герб Нарвэгіі, Даніі і Кальмарскага зьвяза.
Norwegian coa on sword.jpg|Герб з дзяржальні мяча афіцэра кавалерыі, 1780-я гг.
Trinitatis Kirke Copenhagen ceiling deco.jpg|Герб з Царквы Трыніці, Капэнгаген. Герб Нарвэгіі ўверсе справа.
Løve_1844.jpg|Герб Нарвэгіі, ухвалены 10 ліпеня 1844
Unionsvåpen Oscarshall.jpg|Аб’яднаны герб Швэцыі і Нарвэгіі. Выкарыстоўваўся рэдка.
Coat of Arms of the Union between Sweden and Norway.svg|Аб’яднаны каралеўскі герб зьвяза Швэцыі і Нарвэгіі з 1844 па 1905.
Frimerke1855.jpg|Герб на першай нарвэскай паштовай марцы, 1855 г.
Nordnaesfanen.jpg|Штандар
Coat of arms of Norway (1905).svg|Герб Нарвэгіі, які выкарыстоўваецца з 1905 году.
Kongevåpen 1905.jpg|Малюнак каралеўскага гербу Эліфа Пэтэрсана, 1905 г.
Kongeflagg.svg|Каралеўскі штандар, прыняты ў 1905 г.
Norwegian army coat of arms.svg|Эмблема нарвэскага войска


Нарвэгія
Катэгорыя:Дзяржаўныя сымбалі Нарвэгіі
Катэгорыя:Гербы з каронамі